Paġna Ministru tal-Finanzi Il-Bank Ċentrali ta' Ċipru Il-Bank Ċentrali ta' Malta IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat il-Ftehim Monetarju tat-30 ta' Ġunju 2011 bejn l-Unjoni Ewropea u l-Prinċipat ta' Andorra, u b'mod partikolari l-Artikolu 8(4) tiegħu, L-Artikolu 8 tal-Ftehim Monetarju bejn l-Unjoni Ewropea u l-Prinċipat ta' Andorra (minn hawn 'il quddiem "il-Ftehim Monetarju") jobbliga lill-Prinċipat ta' Andorra biex jimplimenta l-atti tal-Unjoni dwar ir-regoli dwar karti tal-flus u muniti tal-euro, is-settur bankarju u l-liġi fininanzjarja, il-prevenzjoni tal-ħasil tal-flus, il-prevenzjoni tal-frodi u l-falsifikazzjoni tal-flus u ta' mezzi ta' ħlas bi flus mhux kontanti, medalji u tokens u rekwiżiti ta' rappurtar statistiku. Dawk l-atti huma elenkati fl-Anness tal-Ftehim Monetarju. L-Anness irid jiġi emendat mill-Kummissjoni kull sena biex jiġu kkunsidrati l-atti legali u r-regoli ġodda relevanti tal-Unjoni u l-emendi għal dawk eżistenti. Xi atti legali u regoli tal-Unjoni ma għadhomx relevanti u għandhom għalhekk jitneħħew mill-Anness, filwaqt li xi atti legali u regoli rilevanti tal-Unjoni u xi emendi tal-atti legali eżistenti ġew adottati u jridu jiżdiedu mal-Anness. L-Anness tal-Ftehim Monetarju għandu għalhekk jiġi emendat skont dan, ADOTTAT DIN ID-DEĊIŻJONI: L-Anness tal-Ftehim Monetarju bejn l-Unjoni Ewropea u l-Prinċipat ta' Andorra huwa sostitwit bl-Anness ta' din id-Deċiżjoni. Magħmul fi Brussell, it-8 ta' April 2015. L-attivitajiet kummerċjali tal-impriżi kkonċernati huma: ARDIAN hija kumpanija ta' investiment privat, li hija attiva f'diversi setturi fl-Ewropa, l-Amerika ta' Fuq u l-Asja. Abertis Group huwa attiv f'konċessjonijiet tal-awtostradi bin-noll u fl-infrastrutturi tat-telekomunikazzjoni fi 11-il pajjiż fl-Ewropa u l-Amerika. Tunels hija detentur ta' konċessjoni ta' 25 sena biex topera żewġ settijiet ta' mini u toroq ta' aċċess li jikkollegaw Barċellona mat-triq tad-dawra ta' barra ta' Barċellona u ma' Toulouse mill-Pirinej. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) jew bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.7512 — ARDIAN/Abertis/Tunels, f'dan l-indirizz: Ir-Repubblika tal-Kroazja Klassi 1.6 Frott, ħaxix u ċereali, friski jew ipproċessati "Ogulinski kiseli kupus"/"Ogulinsko kiselo zelje" [sauerkraut minn Ogulin] huwa prodott li jinkiseb permezz tal-fermentazzjoni tal-aċidu lattiku naturali tal-kaboċċi frisk tal-varjetà indiġena ta' Ogulin. Il-proċedura tal-produzzjoni tal-"Ogulinski kiseli kupus"/"Ogulinsko kiselo zelje", mit-tħawwil u l-ħsad sal-aċidifikazzjoni, trid issir fi stabbilimenti rreġistrati fiż-żona ġeografika stabbilita fil-punt 4. L-"Ogulinski kiseli kupus"/"Ogulinsko kiselo zelje" trid tkun ippakkjata fi żmien 24 siegħa biex il-kwalità tagħha tinżamm u tkun garantita, u kif ukoll biex il-kulur u/jew it-togħma ma jinbidlux. Id-daqs tal-ippakkjar huwa ta' nofs kilo fil-każ tal-"Ogulinski kiseli kupus"/"Ogulinsko kiselo zelje" mqattgħa bċejjeċ, u fil-każ tal-qalba sħiħa, din tkun tiżen kilo u tiġi ppakkjata qalba waħda f'kull unità ta' ppakkjar. Ikun kif ikun l-ippakkjar, meta l-prodott jitqiegħed fis-suq, it-tikketta jrid ikollha l-iskrizzjoni "Ogulinski kiseli kupus"/"Ogulinsko kiselo zelje". Iż-żona tal-produzzjoni tal-materja prima użata fil-produzzjoni tal-"Ogulinski kiseli kupus"/"Ogulinsko kiselo zelje" u tal-prodott lest innifsu, tkopri r-reġjun usa' ta' madwar il-belt żgħira ta' Ogulin u l-muniċipalitajiet ta' Josipdol, Plaški, Tounj u Saborsko, jiġifieri d-distretti tal-katast ta' Blato, Carevo polje, Cerovnik, Hreljin Ogulinski, Janja Gora, Jezero, Josipdol, Latin, Lička Jesenica, Međeđak, Modruš, Musulinski Potok, Ogulin, Oštarije, Otok Oštarijski, Plaški, Ponikve, Pothum, Petar Ogulinski, Saborsko, Skradnik, Trojvrh, Tržić Tounjski, Vitunj u Zagorje. L-ispeċifiċità tal-"Ogulinski kiseli kupus"/"Ogulinsko kiselo zelje" tinsab fil-kwalità tal-prodott, u din toħroġ mill-karatteristiċi taż-żona tal-produzzjoni u l-għarfien u l-ħiliet tal-persuni li jipproduċuh u jipproċessawh. Il-klima, it-tip tal-ħamrija taż-żona ta' Ogulin u l-varjetà tal-kaboċċa indiġena huma lkoll fatturi ewlenin fil-produzzjoni u fil-proċess tal-"Ogulinski kiseli kupus"/"Ogulinsko kiselo zelje". Iż-żona tal-produzzjoni tal-"Ogulinski kiseli kupus"/"Ogulinsko kiselo zelje" hija mikroreġjun li jinsab fil-Lbiċ tal-Kontea ta' Karlovac, li fil-fruntiera tal-Punent tmiss mal-Kontea ta' Primorje-Gorski Kotar u mal-Kontea ta' Lika-Senj County lejn in-Nofsinhar. Din hija l-parti tal-Kroazja fejn is-subreġjun ta' taħt il-muntanji jingħaqad mas-subreġjun tal-muntanji, u hija magħrufa wkoll bħala "l-Kroazja alpina". Fiż-żona ġeografika ddefinita nsibu klima kontinentali, għalkemm bil-mod il-mod tinbidel għal waħda muntanjuża. Il-klima għandha importanza minħabba l-ammont ta' xita li tagħmel u d-distribuzzjoni tagħha u kif ukoll it-temperaturi medji tal-arja. Il-medja tax-xita li tinżel fis-sena (1 557 mm) hija ogħla b'50 % minn dik f'żoni oħra fejn jikbru l-kaboċċi, u fix-xitwa jinżlu ammonti akbar ta' xita u anki ta' borra. Il-medja tat-temperatura tal-arja matul il-perjodu (April–Settembru) li fih tikber il-materja prima li tintuża fil-produzzjoni tal-"Ogulinski kiseli kupus"/"Ogulinsko kiselo zelje" hija ta' 10,1 °C, li hija inqas mit-temperaturi f'żoni oħra fejn jikbru l-kaboċċi. L-inqas temperatura meħtieġa biex tikber il-materja prima li tintuża fil-produzzjoni tal-"Ogulinski kiseli kupus"/"Ogulinsko kiselo zelje" tvarja bejn 1 °C u 3 °C. Il-klima hija karatterizzata mill-qabża kbira bejn it-temperaturi ta' matul il-jum u dawk ta' matul il-lejl, u bis-saħħa ta' dan, fis-sajf ikun hemm ħafna nida. Billi l-pjanura ta' Ogulin ma għandhiex potenzjal għall-irrigazzjoni, in-nida tas-sajf hija fattur ewlieni għas-sostenibbiltà tat-tkabbir tal-materja prima użata fil-produzzjoni tal-"Ogulinski kiseli kupus"/"Ogulinsko kiselo zelje", li b'hekk ikollha kwantità biżżejjed ta' umdità. Fix-xitwa, it-temperatura medja fiż-żona tal-produzzjoni tal-"Ogulinski kiseli kupus"/"Ogulinsko kiselo zelje" hija ta' -5,9 °C, u din tgħin biex il-fermentazzjoni tkompli fl-istabbilimenti apposta. Ir-reġjun ta' Ogulin huwa predominat minn artijiet b'ħamrija omoġenja b'konsistenza grassa bil-ħama jew grassa u taflija bil-ħama. Matul ix-xitwa, l-ammont ġmielu ta' borra jikkawża għargħar fil-ħamrija u b'hekk jifforma raba' kannella u li jinħadem, li jkollu ċertu fond u bi proporzjon favorevoli ta' ramel, ħama u tafal. Dan it-tip ta' ħamrija fih ħafna nutrijenti organiċi, nitroġenu, potassju, kif ukoll ammont suffiċjenti ta' ilma, u huwa xieraq għat-tkabbir tal-materja prima użata fil-produzzjoni tal-"Ogulinski kiseli kupus"/"Ogulinsko kiselo zelje". Dawn il-kundizzjonijiet pedoklimatiċi speċifiċi huma ideali għat-tkabbir tal-materja prima użata fil-produzzjoni tal-"Ogulinski kiseli kupus"/"Ogulinsko kiselo zelje". Speċifiċità oħra tal-prodott "Ogulinski kiseli kupus"/"Ogulinsko kiselo zelje" tinsab fil-preservazzjoni taż-żrieragħ tal-varjetà tal-kaboċċa indiġena ta' Ogulin fl-impriżi agrikoli taż-żona ġeografika ddefinita. Fattur ewlieni ieħor li jaffettwa kull stadju tal-produzzjoni tal-"Ogulinski kiseli kupus"/"Ogulinsko kiselo zelje" huwa l-influwenza tal-bniedem. Fiż-żoni tal-produzzjoni tal-"Ogulinski kiseli kupus"/"Ogulinsko kiselo zelje", il-prodott jinġabar biss bl-idejn, u għalhekk jinħtieġu ħassada esperjenzati u tas-sengħa. Il-materja prima użata fil-produzzjoni tal-"Ogulinski kiseli kupus"/"Ogulinsko kiselo zelje" ma timmaturax dejjem bl-istess mod u għalhekk jinġabru qlub ta' daqs differenti. Il-ħiliet tal-ħassada huma essenzjali, għax mill-esperjenza tagħhom, meta jaraw u jmissu l-prodott ikunu jafu jekk l-apparenza, is-sodizza u d-daqs humiex ta' kwalità biżżejjed biex jinġabar jew le. B'hekk jiżguraw li l-materja prima użata fil-produzzjoni tal-"Ogulinski kiseli kupus"/"Ogulinsko kiselo zelje" hija tal-kwalità meħtieġa. Abbażi tad-daqs tal-qalba, il-ħassad jiddeċiedi jekk din għandhiex titqiegħed fil-baċini tal-fermentazzjoni, jew għandhiex titqatta' bċejjeċ. Dan mhux possibbli fil-każ tal-ħsad mekkaniku. Biex jiżgura li l-materja prima użata fil-produzzjoni tal-"Ogulinski kiseli kupus"/"Ogulinsko kiselo zelje" ma ssirilhiex ħsara, il-ħassad jagħżel il-qlub fl-għalqa stess, ipoġġihom f'kontenitur u mbagħad iqegħedhom — b'idejh — fil-baċini tal-fermentazzjoni. L-"Ogulinski kiseli kupus"/"Ogulinsko kiselo zelje" tiġi fermentata b'metodu naturali, billi mal-kaboċċa tiżdied biss soluzzjoni ċara ta' 5–6 % ta' melħ tal-mejda, u f'kundizzjonijiet anaerobiċi dan jipproduċi l-aċidu lattiku, li jservi ta' preservattiv naturali. L-għarfien u l-esperjenza tal-bniedem jibqgħu fatturi importanti anki ladarba l-proċess tal-fermentazzjoni jkun intemm. Kull qalba tal-"Ogulinski kiseli kupus"/"Ogulinsko kiselo zelje" titneħħa mill-baċini tal-fermentazzjoni bl-idejn u mad-daqqa t'għajn u mal-mess, tittieħed deċiżjoni dwar jekk il-qalba hix fermentata biżżejjed. (L-Artikolu 6(1), it-tieni subparagrafu ta' dan ir-Regolament)
Extracted from C_115_2015.html